Град је у антици главни град Самнита, који су се ту склонили након пораза од Римске републике 314. п. н. е. Изгледа да није пао у римске руке све док Пир није одсуствовао на Сицилији. Служио је као базу у последњем походу против Пира од Епира. Пир је напустио поход у Италији након неодлучне битке код Беневента 275. п. н. е. Беневенто се до те битке називао Малвенто. Латинска колонија је ту успостављена 268. п. н. е. и тада је име промењено због сујеверја (-{male}-=лоше -{bene}-=добро ). Беневенто је остао у поседу Римљана и за време Пунских ратова и социјалних ратова. Позиција Беневента је природно јака, јер је заштићен са две реке, а средњовековна утврђења дуга вероватно следе античку линију, коју је Тотила разорио до темеља. Беневенто је био раскрсница шест путева, па су га посећивали бројни путници. Трајанов лук из 114. је један од најбоље очуваних римских структура у Кампањи.